Document ID: /roh_data/filtered/swiss_laws_in_ROHinterleaved.jsonl.gz/19606

This text was translated from EN into Rumantsch Grischun.

Either party may apply to the arbitral tribunal to:a. correct typographical and arithmetical errors in the award;b. explain specific parts of the award;c. or issue a supplementary award in relation to claims made in the arbitration proceedings that were not considered in the award. The application must be made to the arbitral tribunal within 30 days from the discovery of the error or the parts of the award that need to be explained or amended, but no later than one year from receiving notice of the award. The application does not affect the deadlines for filing appeals. A new period for filing an appeal in relation to the corrected, explained or supplemented part of the award begins from the date on which notice of the correction, explanation or supplement is given. Amended by Annex No 2 of the FA of 19 June 2020, in force since 1 Jan. 2021  (AS 2020 4179; BBl 2018 7163).

Mintga partida po dumandar la dretgira da cumpromiss da:a. rectifitgar sbagls redacziunals e calculatorics en la sentenzia da cumpromiss;b. explitgar tschertas parts da la sentenzia da cumpromiss;c. pronunziar ina sentenzia da cumpromiss cumplementara davart pretensiuns ch’èn bain vegnidas fatgas valair en la procedura da cumpromiss, ma che n’èn betg vegnidas tractadas en la sentenzia da cumpromiss. La proposta sto vegnir fatga entaifer 30 dis dapi ch’il sbagl è vegnì scuvrì ubain dapi che las parts che basegnan explicaziuns e cumplettaziuns èn vegnidas pertschavidas, il pli tard dentant entaifer 1 onn dapi la consegna da la sentenzia da cumpromiss. La proposta na suspenda betg ils termins da recurs. Areguard la part da la sentenzia da cumpromiss ch’è vegnida rectifitgada, explitgada u cumplettada cumenza il termin da recurs da nov. Versiun tenor la cifra 2 da l’agiunta da la LF dals 19 da zer. 2020, en vigur dapi il 1. da schan. 2021 (AS 2020 4179; BBl 2018 7163).